OpenLLM-France/wikimedia huggingface dataset:
# Lombarded

Unan eus ar pobloù german e oa al Lombarded pe Langobarded (Langobardi en latin, ha Lombardi war-lerc'h an VIII$^{vet}$ kantved, nemet e kreisteiz Italia ma voe miret an anv Langobardi betek an XII$^{vet}$ kantved).

## Istor

Er c’hentañ kantved e oant o vevañ e traoñienn ar stêr Elbe, e hanternoz Alamagn hiziv. A orin e oant eus kreisteiz Lec'hlenn hervez o mojennoù meneget gant Paol Diagon en VIII$^{vet}$ kantved. Er IV$^e$ kantved e oa pobloù all o tont eus ar reter ha mont a reas al Lombarded war-zu ar c’hreisteiz. Goude ur pennad en em ziazezjont e Pannonia hag e Noricum (Aostria hag Hungaria hiziv). Reiñ a reas an impalaer roman Justinian Iañ an aotre dezho da chom eno e 548, evel foederati (pobl kevreet gant ar Romaned). E 568, dindan ren o roue Alboin, e voe treuzet an Alpoù ganto hag aloubiñ a rejont hanternoz Italia. Eno e voe savet ur rouantelezh ganto, hag e Pavia edo o c'hêr-benn. Goude se ez ejont pelloc’h war-zu kreiz ha su Italia, hep tagañ evelkent Stadoù ar Pab nag arvor ar c’hreisteiz a oa e dalc’h an Impalaeriezh vizantat. Goude marv ar roue Alboin (war-dro 570) e voe rannet o rouantelezh e 36 dugelezh. Ne oa ket unvan bro al Lombarded ken ha gwanoc’h en em gavent evit talañ ouzh tagadennoù Kergustentin en un tu pe re ar Franked en tu all.
Pa zeujont da Italia e oa pagan darn eus al Lombarded, tra ma heulie lod all kredenn gristenArius. Abalamour da se ne oa ket mat an darempred etre int hag ar bibien. Tammig-ha-tammig hepken e voe degemeret ganto ar boazioù roman hag ar gatoligiezh. Gant ar pab e voe galvet ar Franked d'e sikour enep dezho, ha trec’h e voe ar Franked, renet gant Pepin Grenn, war al Lombarded. Dont a reas ar Franked adarre, galvet gant ar pab Adrian Iañ, ha trec’h e voent adarre. Goude trec'het ar roue Dider Lombardia, gant Karl Veur, roue ar Franked, e voe roet d'an trec'hour kurunenn roue al Lombarded e Pavia e 774.

## Lombardia

Lonket e voe bro al Lombarded neuze en Impalaeriezh ar Garolingidi. Lezet o deus al Lombarded o anv d’ur rannvro vras e hanternoz Italia a vez graet Lombardia anezhi.
# Jakez Iañ (Bro-Saoz)

James VI ha Iañ (Seumas Stiùbhairt e gouezeleg Skos, James Charles Stuart e saozneg, Séamas Stiúbhart en iwerzhoneg ; Dùn Èideann, 19 a viz Even 1566 – Theobalds House, Chesthunt, Hertfordshire, 27 a viz Meurzh 1625) a voe roue Bro-Skos dindan an anv James VI (Seumas VI na h-Alba) adalek 1567 koulz ha roue Bro-Saoz hag Iwerzhon war-lerc'h Elesbed I$^{añ}$ dindan an anv James Iañ (Séamas I, Sasana agus Éire) adalek 1603 betek e varv da 58 vloaz e 1625.
Mab e oa da Mari Stuart (1542-1587), rouanez Skosiz, ha d'hec'h eil pried, Henry Stuart, Lord Darnley (1546-1567).

## Dimeziñ ha bugale

Dimezet e oa da Anna Danmark (1574-1619), ha seizh bugel o doe, tri anezho a vevas betek dibenn o c'hrennoad.
* Henry Frederick, priñs Kembre (19 C'hwevrer 1594 – 6 Du 1612) ; marvet da 18 vloaz, diwar an tifoid moarvat.
* Elizabeth Stuart (19 Eost 1596 – 13 C'hwevrer 1662) ; dimezet e 1613 da Frederick V, Elector Palatine.
* Margaret Stuart (24 Kerzu 1598 – Meurzh 1600) ; marvet da vloaz ha daou viz.
* Charles, roue Bro-Saoz, Bro-Skos hag Iwerzhon (19 Du 1600 – 30 Genver 1649). Dimezet e 1625 da Henrietta Maria a Vro-C'hall. Roue war-lerc'h e dad. Dibennet da 48 vloaz.
* Robert Stuart, dug Kintyre (18 Genver 1602 – 27 Mae 1602 ; marvet da bevar miz.
* Mary 8 Ebrel 1605 – 16 Kerzu 1607) ; marvet da zaou vloaz.
* Sophia Stuart (Mezheven 1607) ; marvet daou zevezh goude he ganedigezh.
| En e raok : Màiri Stiùbhairt Elesbed Iañ | Roue Bro-Skos Roue Bro-Saoz Roue Iwerzhon 1603 – 1625 | War e lerc'h : Charlez Iañ |
# Jakez Iañ (Bro-Skos)

James Kentañ, pe Jakez Kentañ, a oa ganet d'an 10 a viz Kerzu 1394 ha marvet d'an 21 a viz C'hwevrer 1437 a voe roue Bro-Skos eus ar 4 a viz Ebrel 1406 betek e varv. Koulskoude, eus 1406 betek 1424 ne oa ket bet roue nemet a anv. Mab e oa da Robert III ha da Annabella Drummond.
E 1402, pa ne oa nemet 8 vloaz, e varvas e vreur henañ David diwar an naon er vac'h, e Falkland e kontelezh Fife. A-raok marv e dad e 1406 e oa bet kaset Jakez da Vro-C'hall evit e surentez.
(n'eo ket echu)
# Jakez Andre

Jakez Andre (ganet e Mêl-Karaez e 1951) zo teñzorer Emgleo Breiz ha rener Teatr Penn ar Bed. Unan eus ar re o deus savet Teatr brezoneg Penn ar Bed eo, asambles gant Remi Derrien. Roet e oa bet dezhañ priz ar gwellañ komedian gant ar Prizioù e 1999.

## Roll ar pezhioù ma'z eo bet o c'hoari

* Lapous-den Penn-ar bed
* An ostaj, Brendan Behan
* Bitekle, Gwillou Kergourlay
* O Chezuz, Dario Fo
* Dahud, Gwillou Kergourlay
* Gwragez, Remi Derrien
* 'Benn warhoaz 'vo deiz c'hoaz, Gwillou Kergourlay
* Katrina Lenn-zu, Per-Jakez Helias
* Testamant ar hi
* Arsenik ha koz dantelaj
* Termaji
* Billy Paogamm, gant Martin McDonagh
* Mistero Buffo, Dario Fo
* Yerma, Federico García Lorca
* Bleunioù Gouez, Céline Soun ha Cristobal Troncoso
# Jakez II (Bro-Saoz)

James II, pe Jakez II (Londrez, 14 a viz Here 1633 – Saint-Germain-en-Laye, 16 a viz Gwengolo 1701), a voe Roue Iwerzhon ha Bro-Saoz, ha Jakez VII roue Bro-Skos war un dro, adalek 1685 betek 1688. Ur roue katolik e oa, ha diskaret e voe diwar e dron gant an Eil dispac'h saoz kaset en-dro gant ar brotestanted. Repu a gavas e Bro-C'hall.

## E vuhez

Mab trede henañ e oa da Charlez Iañ, ar roue saoz dibennet, ha da Henriette Bro-C'hall (1609-1669), merc’h da Herri IV, roue Bro-C'hall. Kenderv-kompez e oa d’ar roue gall Loeiz XIV, hag ur c’hoar dezhañ, Henriette d'Angleterre, a zimezas gant Philippe de France, dug Orleañs, breur d’ar roue-se.
D’ar 27 a viz Genver 1644 e voe anvet da zug York, an titl a vez roet da eil mab bev ar rouaned saoz.
Anvet e voe da roue war-lerc’h e vreur Charlez II, roue Bro-Saoz, marvet dishêr d’ar 6 a viz C'hwevrer 1685. Kurunennet e voe en abati Westminster d’an 23 a viz Ebrel 1685, hep ober al le evit kurunenn Bro-Skos.
D’ar 24 a viz Du 1659, e Breda, en Izelvroioù, e timezas da Anne Hyde (1637-1671), merc’h da gentañ kont Clarendon, en devo eizh bugel diganti, an danvezioù rouanezed Mary II, hag Ann Iañ.
Pan intañvas e timezas d'an 21 a viz Du 1673 da Maria Modena (1658-1718), priñsez katolik, merc'h da Alfonso III d'Este-Modena, dug Modena, hag en devo c'hwec'h bugel diganti, ha ne vanas nemet daou anezho : Jacques François Édouard Stuart (1688-1766) ha Louise Marie Thérèse Stuart (1692-1712).

## Bro-C'hall

Tec'hel a eure Jakez II, hep stourm, d'an 11 a viz Kerzu 1688, ha diroueet e voe miz goude. Repu a gavas e ti e genderv gall, Loeiz XIV, evel kalzik eus e harperien anvet "Jacobited".

## E varv

Mervel a reas Jakez II e kastell Saint-Germain-en-Laye ; beziet e voe en iliz ar barrez-se.

## Notennoù

* ↑ Distaget James the Second e saozneg)
a vo kavet e Wikimedia Commons.
# Jakez Iañ

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Jakez Iañ zo un anv roet da veur a roue ha meur a diern eus Europa pe Amerika :
* Jakez Iañ, kont Barcelona ha roue Aragon, 1213–1276 ;
* Jakez Iañ, roue Sikilia ha Sardinia ha Jakez III Mallorca a veze graet ivez eus Jakez II (Aragon) (1267–1327) ;

## Pennadoù kar

* Jakez II
* Sellet ivez ouzh ar bajenn disheñvelout Jakez evit stummoù an anv-mañ e yezhoù all.
# Jakez Bourbon (1870-1931)

Jakez Bourbon, Jaime de Borbón y Borbón-Parm e spagnoleg, ganet e La Tour-de-Peilz, e-kichen Vevey, e kanton Vaud, Suis, d'ar 27 a viz Even 1870, hag aet da Anaon e Pariz (8ve arondisamant) d'an 2 a viz Here 1931, a a oa goulenner legitimour kurunenn Bro-C'hall ha goulenner karlosat kurunenn Bro-Spagn, eus 1909 da 1931. Dougen a rae an titloù kourtez : « Dug Anjou » ha « Dug Madrid ».
E anv klok a oa : "Jacques Pie Jean Charles Bienvenu Samson Pélage Herménégilde Recarède Alvare Ferdinand Gonzalve Alphonse Marie des Douleurs Henri Louis Robert François Ramire Joseph Joachim Isidore Léandre Michel Gabriel Raphaël Pierre Benoît Philippe de Bourbon". Badezet e voe e La Tour-de-Peilz d'an 30 a viz Even 1870, gant e eontr-kozh « Kont Chambord » da baeron hag e vamm-gozh a-berzh e dad, « Kontez Montizón » da vaeronez.
# Jakez Ducamp

Jakez Ducamp (1922-1994) a oa ur beleg en eskopti Kemper ha Leon. Brogarour birvidik ezel eus Strollad Broadel Breizh ne voe beleget nemet war an diviz e lezfe a-gostez e obererezh vrezhon, pezh na reas ket e gwirionez met evel div vuhez en doa : hini ar beleg hag unan guzh pe dost, ar stourm vrezhon.
Toulllbac'het e voe da vare an FLB ha diazezañ a reas Skoazell Vreizh. Klask a rae tiegezhioù da herberc'hiañ bugale tiegezhioù paour Iwerzhon e-pad an hañv e Breizh, moullañ a rae ar gelaouenn Ar Bed Keltiek war moullerez skolaj Sant Pêr ar Releg-Kerhuon ma oa kelenner betek 1988. Skriverezañ a reas war stensiloù ar Brevial nevez e brezhoneg war-lerc'h Vatikan II ha moulañ anezho evit an nebeud beleion e Breizh a reas o soñj lavarout o brevial e brezhoneg, bout ma n'eus bet imprimatur ebet evit embann seurt oberenn. Emañ beziet e bered Kerbêr e Brest, e-tal ar groaz vras. War ur blakenn vaen ez eo bet garanet er yezh a gare :
"Beleg a zoare, Breizhad birvidik, den kalonek. E vignoned."

## Levrlennadur

* Prezegenn-gañv gant an Tad Kervennic ha Buhezskrid gant Youenn Olier : Imbourc'h 294, Eost 1994
# Jakez II

Jakez II a vez lavaret eus meur a roue pe briñs :
* Jakez II Bourbon (1370–1438), kont ar Marcha, roue Naplez
* Jakez II Aragon (1267–1327), roue Sikilia
* Jakez II Kiprenez (circa 1438–1473), roue Jeruzalem
* Jakez II (Bro-Saoz) (1633–1701), roue Bro-Saoz hag Iwerzhon, roue Bro-Skos evel Jakez VII,
* Jakez II Mallorca (marvet e 1311), aotrou Montpellier
* Jakez II Bro-Skos (1430–1460), dug Rothesay

## Gwelet ivez

* Jakez Iañ
* Jakez III
* Jakez IV
* Jakez V
# Jakez-Erwan Mouton

Jakez-Erwan Mouton :
| Anv ofisiel | Jacques-Yves Mouton |
| Obererezh | Romantour, daneveller, barzh |
| Ganedigezh | 1957 |
| Yezh skrivañ | brezhoneg ha galleg |
| kemmañ |
Jakez-Erwan Mouton (Jacques-Yves Mouton), bet ganet e Sant-Maloù d'ar 29 a viz Genver 1957, zo kelenner ha skrivagner brezhonek. Bet eo kelenner war ar saozneg a-raok kelenn brezhoneg e Gwitalmeze. Unnek levr zo bet skrivet gantañ e brezhoneg : romantoù evit ar grennarded, romantoù evit bugale ar c’hentañ derez, romantoù evit an dud deuet, hag un dastumad barzhonegoù.

## Skridoù

Embannet en deus danevelloù ha barzhonegoù e Skrid, Al Liamm, Brud Nevez hag all. Skrivet en deus un toullad pennadoù evit ar gazetenn vrezhonek Ya !, er rubrik Soñjoù.

## Oberennoù

* Kammejou kenta, un dastumad barzhonegoù bet embannet gant Brud Nevez e 1990.
* Amba Odou, ur rentañ-kont eus div veaj en doa graet e Mali, skrivet kevret gant Marie-Christine Waterkein hag embannet gant Emgleo Breiz e 1995, 127 p., ISBN 978-2-86775-150-9
* Mignon d'ar Sklaved, ur romant bet embannet gant Keit Vimp Bev 2005, 96 p., ISBN 978-2-86824-066-8. Aet oa eil priz ar yaouankiz er rummad 6vet/5vet klas gantañ e 2005.
* Katrina, emb. Keit Vimp Bev, 2007, 52 p. Kentañ priz ar Yaouankiz 2007.
* Diougan Ketzalkoatl, emb. Keit Vimp Bev, 2007, 72 p., ISBN 978-2-86824-096-5. Eil priz ar Yaouankiz 2007.
* Ar C'hraken, emb. Keit Vimp Bev, 2009, 78 p., ISBN 978-2-86824-129-8.
* Ar Gitar Tredan, emb. An Alarc'h, 2010, 100 p.
* Tangi hag ar merien, Keit Vimp Bev, 2010, ISBN 978-2-86824-143-6
* An Doubl, emb. Emgleo Breiz, 2010, ISBN 978-2-35974-005-9
* Un hunvre aet da wir, Keit Vimp bev, 2012, ISBN 978-2-86824-178-8
* No Pasaran emb. Keit Vimp Bev, 2014, ISBN 978-2-86824-211-2
* Stourm ha karantez Keit Vimp Bev, 2014, ISBN 978-2-86824-223-5
* Ar Morgazh, Keit Vimp Bev, 2015, ISBN 978-2-86824-252-5
* Bale bro, Emglev Breizh, 2015, ISBN 978-2-35974-114-8
* Al Loubianka, Keit Vimp Bev, 2018, ISBN 978-2-86824-311-9
* Afer Faber, Keit Vimp Bev, 2020, ISBN 978-2-86824-342-3

## Pennadoù

* Le mythe de Tir Na N-og chez les premiers Liammistes, La Bretagne Linguistique 14, CRBC, 2009

## Notennoù

* ↑ La Baie des livres (fr)

## Liammoù diavaez

* Roll pennadoù Jakez-Erwan Mouton bet embannet war Al Liamm
* Jakez-Erwan Mouton war RCF o kinnig e levr Loubianka
# Llanfair-ar-y-bryn

Llanfair-ar-y-bryn zo ur gumuniezh e kontelezh Sir Gaerfyrddin, e mervent Kembre, e-kichen Llanymddyfri. 227,6 km zo ac'hane da Gerdiz E 2011 e oa poblet gant 611 a dud, ha 200 anezho (32,7%) a oa kembraegerien..
Brudet eo Llanfair-ar-y-bryn rak eno e voe ganet ar saver kantikoù William Williams Pantycelyn, en atant Pantycelyn. Beziet e voe e bered an iliz.

## Istor

Ur c'hreñvlec'h roman a voe eno, anvet ALABUM ( = diwar *alebh-, *alobh- = penn krec'h ?)$^,$

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
* ↑ A.L.F. Rivet & Colin Smith : The Place-Names of Roman Britain. B.T. Batsford Ltd. London. 1979 - 1982
* ↑ Ravennatis Anonymi Cosmographia, V.31
# Llanfair-ym-Muallt

Llanfair-ym-Muallt (Builth Wells e saozneg) zo anv ur gêr eus Powys, e Kembre, war lez ar stêr Gŵy.
Nepell alese emañ Cilmeri ma voe lazhet Llywelyn ap Gruffudd Ein Llew Olaf e 1282.

## Gerdarzh

Krediñ a reer e oa Buellt ar stumm koshañ, diwar "bu" (bioù) ha "gwellt" (geot), da lavarout eo "peurvan saout". Ar wrizienn "bu" eo a gaver er gerioù brezhoneg "buoc'h", "buorzh", ha "bugel".
# Llanfair-yng-Nghornwy

Llanfair-yng-Nghornwy (pe Llanfairyngnghornwy) zo ur gêriadenn vihan e kumuniezh Cylch-y-Garn, e Kembre, e kontelezh Enez Mon, 327 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanfaethlu

Llanfaethlu zo ur gêriadenn vihan e kumuniezh Llanfaethlu, e Kembre, e kontelezh Enez Môn, 227.6 km eus Kerdiz.

## Daveoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanfair-Mathafarn-Eithaf

Llanfair-Mathafarn-Eithaf zo ur gumuniezh hag ur barrez e kontelezh Enez Mon, e hanternoz Kembre. Er gumuniezh emañ kêriadennoù Benllech, Brynteg, Llanbedrgoch, Tyn-y-Gongl.
Er Grennamzer edo eno kombod Dindaethwy. Dont a ra anv ar gumuniezh eus hini kêr gozh Mathafarn Eithaf.
E niveradeg 2011 e oa 3 382 a dud o chom e kumuniezh Llanfair-Mathafarn-Eithaf, ha 1 544 anezho a oa kembraegerien (46,5%).
# Llanfaglan

Llanfaglan zo ur barrezig eus Gwynedd, e Kembre, 3 c'hardlev er mervent da gCaernarfon war lez ar Menai.
Emañ iliz Llanfaglan e-kreiz ur park, digenvez ha dizarempred. Perc'hennet eo gant ar c'hevredad Friends of Friendless Churches. Krediñ a reer e oa un neved rakkristen. Ur maen zo enni, skrivet warnañ Lovernus Fil. Mein all a vije eus ar V$^{vet}$ kantved hag eus ar VI$^{vet}$ kantved. An iliz a weler hiriv avat a zo eus an XIII$^{vet}$ kantved, gant tammoù eus ar XVII$^{vet}$ kantved. Implijet e vez c'hoazh gwechig an amzer.

## Feunteun Vaglan

Tost d'an iliz, en ur park digleuz, e oa gwechall ur puñs a veze graet Ffynnon Faglan (Feunteun Vaglan) anezhañ. Llanfaglan a oa bet savet, a-hervez, gant Sant Baglan, hag ar puñs ivez. Pareañ kleñvedoù a rae an dour. Dour a veze lakaet war ar rann eus ar c'horf a roe poan, ha taolet e veze ur spilhenn en dour. Pareet e veze ar c'hreskennoù anvet gwenan (pe gwenaennoù) ivez. Gwalc'het e vezent, ha toullet gant ur spilhenn a veze taolet er puñs. Distrujet eo bet ar puñs en XIX$^{vet}$ kantved, goude tennet daou gelorniad spilhoù anezhañ.

## Liammoù diavaez

* Its CISP database entry
* Friends of Friendless Churches: St Baglan's Church, Llanfaglan
* Folklore of Welsh wells (including a discussion on Baglan's Well)
# Llanfair

Llanfair zo anv meur a lec'h, parrez pe iliz, kêr pe gêriadenn, e Kembre.

## Gerdarzh

Savet eo diwar ar ger llan, a zo lan e brezhoneg, ha Mair, anv ar Werc'hez Vari e kembraeg.
* Llanfair, kêriadenn e kreisteiz Gwynedd, e-kichenik Harlech
* Llanfair, e Bro Morgannwg
* Llanfair-ar-y-bryn, e-kichen Llanymddyfri e Sir Gaerfyrddin
* Llanfair Caereinion, e Powys
* Llanfair Clydogau, e Ceredigion
* Llanfair Dyffryn Clwyd, e Sir Ddinbych
* Llanfair Is Coed, e Sir Fynwy,
* Llanfair-is-gaer, iliz en Arfon, Gwynedd
* Llanfairfechan, e Gwynedd
* Llanfair Pwllgwyngyll, en Ynys Môn
* Llanfair Talhaearn, e Sir Ddinbych
* Llanfair ym Muallt, e Powys
* Llanfair-yng-Nghornwy, en Ynys Môn
* Llanfair yn Neubwll, en Ynys Môn.
# Llanfair-y-Cwmwd

Llanfair-y-Cwmwd zo ur gêriadenn vihan e kumuniezh Rhosyr, e Kembre, e kontelezh Enez Mon, 203,5 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanfair-yn-Neubwll

Llanfair-yn-Neubwll zo ur gêriadenn vihan hag ur gumuniezh e kontelezh Enez Môn, e Kembre.

## Daveoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanfair (Gwynedd)

Llanfair zo ur gêriadenn en hanternoz Kembre, e kreisteiz Gwynedd, e-kichenik Harlech.
# Larroque

Larroque zo anv gallek meur a gumun eus Okitania.

## Kumunioù

* Larroque, e Haute-Garonne
* Larroque, en Hautes-Pyrénées
* Larroque, e Tarn
* Larroque-Engalin, e Gers
* Larroque-Saint-Sernin, e Gers
* Larroque-sur-l'Osse, e Gers
* Larroque-Toirac, e Lot
# Larry Miller

Larry Miller (ganet e 1944 ha marvet e 2009) a oa un embregour stadunanat ha penn klub basket-ball Utah Jazz.
# Larry the Cable Guy

Larry the Cable Guy, ganet Daniel Lawrence "Larry" Whitney d'ar 17 a viz C'hwevrer 1963, a zo un aktour amerikan.

## Liammoù diavaez

* Lec'hienn
# Larry Libertore

Lawrence Paul "Lightning" Libertore Jr., ganet d'an 18 a viz Du 1939 hag aet da Anaon d'ar 25 a viz Kerzu 2017, a oa ur c'hoarier mell-droad amerikan. Goude-se e oa bet gwerzher gladel e Lakeland (Florida) ha goude-se e oa bet kuzulier gwir war ar glad evit Stad Florida.

## Buhez prevez

Dimezet e oa bet gant Marla Deniece Jones ha tri bugel o doa bet: Lisa, Christy, ha Larry III. Ezel e oa eus ar strollad Demokrat.

## Levrlennadur

* Golenbock, Peter (2002) : Go Gators! An Oral History of Florida's Pursuit of Gridiron Glory, Legends Publishing LLC, 2002 (ISBN 978-0-9650782-1-4)
# Larry Nassar

Lawrence Gerard Nassar, ganet d'ar 16 a viz Eost 1963 a oa medisin skipailh jiminas Stadoù-Unanet Amerika etre 1986 ha 2016 ken na voe harzet ha tamallet dezhañ oberoù a bedofiliezh.
Taget e vefe bet gantañ, d'an nebeutañ, 250 plac'hig, en o zouez reoù brudet ur wech jiminast a-vicher. Anzavet en deus dek tagadenn reizhel nemetken.
E miz Gouhere 2017, Nassar a voe kondaonet da 60 vloaz toull-bac'h goude kavet kablus. D'ar 24 a viz Genver 2018, Nassar a voe kondaonet da 40 vloaz ret ha 175 bloaz toull-bac'h en holl en ur prizon Stad e Michigan goude bezañ kavet kablus eus tagadennoù reizhel war bugale.
# Larribarre-Sorhapürü

Larribarre-Sorhapürü (Larribar-Sorhapuru e galleg hag ent-ofisiel) zo ur gumun eus kanton Donapaleu, e proviñs Nafarroa Beherea (pe Benafarroa), en Iparralde Euskal Herria, en hanternoz d'ar Pireneoù.

## Kumunioù amezek

* Behaskane-Laphizketa en hanternoz
* Domintxaine-Berroeta (e Zuberoa) er biz
* Donapaleu er gwalarn
* Lohitzüne-Oihergi (e Zuberoa) er gevred
* Uhartehiri er mervent

## Liammoù diavaez

a vo kavet e Wikimedia Commons.
# Larry David

Lawrence Gene "Larry" David, ganet d'an 2 a viz Gouere 1947 e Brooklyn, New York, zo kaner, muzikour hag aktour amerikan.
# Lostig

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lostig (diwar ar ger lost) a vez lavaret:
* eus lostig ar frouezh, pe an delioù, gwelout
** lostig (frouezh)
** lostig (delioù)
* eus ur sin dindan al lizherenn c: gwelout lostig (sin)
* eus lostig-an-ti, pe ar bidoc'hig.